***V/H/S/99*** הוא סרט אימה ו-Found Footage אונתולוגי אמריקאי משנת 2022 והחמישי בסדרת סרטי V/H/S (אנ'). כמו הסרטים הקודמים, סרט זה מכיל בתוכו מספר סרטים קצרים שנוצרו על ידי ג'והאנה רוברטס (אנ'), ונסה וג'וזף וינטר (יוצרי הסרט "Deadstream"), מגי לוין, טיילר מקינטייר ופליינג לוטוס. הסרט הוקרן לראשונה ב-16 בספטמבר 2022 בפסטיבל הסרטים הבין-לאומי בטורונטו 2022. לאחר מכן, הסרט הופץ ברשמת הזרמת המדיה "Shudder (אנ')" ב-20 באוקטובר 2022. מיד עם הפצתו, הסרט שבר את שיאי הצפייה ברשת "Shudder" ובכך עקף את קודמו, V/H/S/94.

עלילה
-----

הסרט מציג מספר סרטים קצרים שעלילתם מתרחשת בשנת 1999. בניגוד לסרטים הקודמים בסדרה, לסרט זה אין סיפור מסגרת והמעבר בין הסרטים הקצרים מבוצע בעזרת קטע באנימציית "סטופ מושן" ובו מוצגים חיילי צעצוע שנוצרו על ידי בריידי, שמופיע בסרט הקצר "המציצנים".

### ריטוש

* נכתב ובוים על ידי מגי לוין.

חברי להקת הפאנק רוק "R.A.C.K" המורכבת מהחברים רייצ'ל, אנקור, כריס וקיילב, אוהבים למתוח אחד את השני ונוהגים לתעד את המתיחות בתוכנית אינטרנטית בכיכובם. עבור צילום פרק חדש בתוכנית, חבריי הלהקה מחליטים לפרוץ לתוך מתחם בשם "Colony Underground" בו נהגו מוזיקאים להתקבץ ולנגן יחד. שלוש שנים קודם לכן, המועדון נשרף כליל בעקבות קצר חשמלי והשריפה גבתה את חייהם של חברי להקת "Bitch Cat", שניסו לברוח אבל נרמסו בטעות על ידי בליינים אחרים במהלך המהומה. הסרט קופץ להופעה של להקת Bitch Cat ולראיונות שנערכו עם חבריה לאחר מכן.

בחזרה לסרט הראשי, חברי R.A.C.K פורצים למועדון. בזמן שהם חוקרים את המקום, אנקור, היחיד בלהקה שלא אוהב להימתח על ידם, חושף בפני רייצ'ל את פחדו מרוח רפאים בשם "בהוטה (אנ')" ומסביר שהרוח תרדוף את כל מי שיפלוש למקום מנוחתו. החבורה עולה על הבמה ומעמידים פנים שהם נרדפים על ידי רוח כדי להפחיד את אנקור. אנקור לא נופל בפח ועוזב את המקום, מאחל לחברי הלהקה שהבהוטה תרדוף אותם.

שלושת חברי הלהקה שנשארו מוצאים במקום בובות מתנפחות וממלאים אותם בג'לטין, במטרה לשחזר את הרמיסות שהרגו את חברי להקת Bitch Cat. לפתע, קול רפאים צועק על החברים "עופו לי מהבמה". לפתע, קיילב מורם באוויר וגופתו מתרסקת ברצפה בחוזקה. רייצ'ל וכריס מנסים לברוח, אך חברי להקת Bitch Cat מופיעים בפניהם כרוחות נקמניות המשתלטות על גופותיהם של חברי להקת R.A.C.K. השוט האחרון בסרט מציג את רוחותיהם של חברי להקת Bitch Cat, שהשתלטו על גופותיהם המרוטשות של חברי להקת R.A.C.K ומנגנים בעזרתן על במת המתחם.

### אקט התאבדותי

* נכתב ובוים על ידי ג'והאנה רוברטס (אנ').

לילי היא סטודנטית בשנתה הראשונה בקולג' שמנסה להתקבל לאחוות הבנות "בטא סיגמה אטה", שנחשבת לאחווה הכי יוקרתית בקמפוס. לילי מנסה להתקבל רק לאחווה אחת, במקום להגיש מועמדות למספר אחוות בו זמנית ובכך אם היא לא תתקבל, היא לא תוכל להתקבל לשום אחווה השנה (ומכאן שם הסרט). המאמץ של לילי משתלם והיא מוזמנת לבילוי לילי עם בנות האחווה. בנות האחווה, אותן מנהיגה סטודנטית בשם אנני, לוקחות את לילי לבית קברות שהם הן עורכות מעין טקס ובמסגרתו על לילי לשהות לילה שלם בתוך ארון קבורה.

הבנות מספרות ללילי שהאתגר נועד כמחווה לאגדה אורבנית בקמפוס לפיה סטודנטית בשם גילטין (אנ'), גם אותגרה לבלות לילה בתוך ארון קבורה, אך נשכחה על ידי חברותה וננעלה בתוכו למשך שבוע. כשעלו על היעלמותה של גילטין ופתחו את הארון, התגלה שגופתה נעלמה ומסיקים שהיא הצליחה לצאת מהארון ולזחול אל הגיהנום.

לילי נכנסת אל הארון והבנות מביאות לה קופסה, אותה הן מבקשות שתפתח רק במידה והיא תרגיש מצוקה וכן מצלמת וידאו כדי שתוכל לתעד את האתגר. הבנות מתחילות למתוח את לילי ובועטות בארון במטרה להפחיד אותה. לילי פותחת את הקופסה ומוצאת בתוכה עכבישים. חווה חרדה בעקבות הפחד מהעכבישים ותחושת הקלאוסטרופוביה, לילי מנסה לצלצל בפעמון בארון כדי להגיד לבנות שהיא רוצה לצאת, אך אלו ממשיכות לצחוק עליה מבחוץ. סופת ברקים מתחילה ובמקביל, ניידת משטרה מגיעה למקום כדי לבדוק את מקור הרעשים. פוחדות להיעצר, הבנות מחליטות לעזוב את בית הקבורה ולשחרר את לילי בבוקר. השוטר עושה סיור במקום, אך לא שומע את לילי (שצורחת מתוך הארון) ומחליט לעזוב. הסופה ממשיכה ומים מתחילים לחדור אל תוך הארון, בדיוק אז רוחה של גילטין מופיעה בארון ותוקפת את לילי.

בבוקר שלמחרת, בנות האחווה חוזרות לבית הקברות ומגלות שארון הקבורה התמלא כולו במים ושלילי איננה. הבנות מחליטות לעולם לא לספר דבר והולכות. באותו הלילה, בנות האחווה מתעוררות ומגלות שהן נועלות בתוך ארונות קבורה. לילי, שהפכה לרוח נקמנית בעצמה, מופיעה ביחד עם רוחה של גילטין בארון בו אנני נמצאת ומסבירה לה שהיא עשתה עסקה עם גילטין, והציעה לה את בנות האחווה כקורבנות בתמורה לנשמתה. השתיים תוקפות ובנות האחווה צורחות באימה.

### הצינוק של אוזי

* נכתב על ידי זואי קופר ופליינג לוטוס.
* בוים על ידי פליינג לוטוס.

"הצינוק של אוזי" הוא שעשועון טלוויזיוני לילדים בו המשתתפים פותרים אתגרים שונים במטרה להגיע אל הצינוק ולפגוש את אוזי, שבתמורה לניצחונם, תעניק להם משאלה אחת. באתגר האחרון, דונה הנלהבת מנסה לזכות בתקווה לבקש שמשפחתה תעזוב את האזור מוכה העוני בו הם חיים. דונה מותקפת על ידי משתתף אחר בתוכנית ונפסלת מכיוון שהמנחה לא עצר את השעשועון ודונה לא קיבלה טיפול רפואי. בעקבות זאת, דונה מרותקת לכיסא גלגלים ורגלה במצב של נמק.

שנים לאחר מכן, השעשועון בוטל ומנחה התכנית מתעורר כשהוא בתוך כלוב לבעלי חיים במרתף השייך לאמה של דונה, דברה. מתגלה שבמהלך השנים דברה האיצה בדונה, תוך התעללות בה לזכות בשעשועון כדי לקבל משאלה מאוזי. דברה, בעזרת בעלה ושני ילדיה, משחזרת חלק מהתאגרים מהשעשועון בתוך המרתף שלה כדי לנקום במנחה התכנית. כדי שהמשפחה תחוס עליו, המנחה מציע לקחת אל המשפחה אל אוזי כדי שהם יבקשו משאלה ממנה. הקבוצה מגיעה לאולפן בו התכנית צולמה בעבר והמנחה מוביל את המשפחה לכניסה צדדית. שם, מתקבצים עוזרת ההפקה ועוד שאר משתתפים סביב גופה של אישה המתגלה להיות אוזי, לה המשתתפים מתייחסים כאלה. דונה מובאת לאוזי במטרה לבקש משאלה, ולאחר מכן, מפלצת דמוית תמנון יוצאת מבטנה של אוזי ויורקת חומצה על מנחה התכנית ועל משפחתה של דונה. השוט האחרון מציג את דונה מחייכת למצלמה.

### המציצנים

* נכתב על ידי כריס לי היל וטיילר מקינתייר.
* בוים על ידי טיילר מקינתייר.

בריידי הוא נער מתבגר שמצלם סרטים בהנפשת סטופ מושן על חיילי צעצוע (הסרטים שהוא מצלם מופיעים כמעברונים בין הסרטים הקצרים) בעזרת המצלמה של אחיו הגדול, דילן. בזמן שהוא מצלם את סרטו החדש, דילן מתפרץ לחדרו של בריידי ולוקח את המצלמה במטרה לתעד את עצמו מתחיל עם בנות. דילן וחבריו קורט, מארק ובונר לא מסכימים לבריידי לבלות איתם וקוראים לו "לוזר". החבורה מתעדים את עצמם מותחים את תושבי השכונה ולאחר מכן את עצמם מבצעים פעלוליי סקייטבורד. במהלך שיטותם, החבורה מוצאת נשל של נחש ומשכנעים את בונר לאכול אותו תמורת 50 סנט.

לאחר שהשתמשו במצלמה כדי לצלם מתחת לחצאיות של נשים, החבורה מחליטה לתעד את סנדרה, אישה בלונדינית מושכת שעברה להתגורר בבית ליד ומילאה את חצרה בשלל פרוטומות. החבורה מצלמת את סנדרה שוטפת את רכבה ליד הבית של בריידי ודילן, שלפתע שליח מתפרץ לשוט ומוסר לסנדרה מחשב שהיא הזמינה. בהמשך, בריידי ופוגש את סנדרה ומתחבר אליה, והאחרונה מזמינה אותו אליה לבית. כשבריידי חוזר הביתה, קורט, מארק ובונר מפרגנים לקשר שלו עם סנדרה. כשהם מבקשים ממנו קצת מידע עליה, בריידי מסביר שסנדרה ביקשה שיבוא אליה לבית כדי לעזור לה להתקין מצלמת רשת חדשה. החבורה מפצירה בבריידי להתקין סוס טרויאני במחשב של סנדרה, בתקווה לפרוץ למצלמת הרשת שלה ולצפות בה עירומה.

בריידי מסכים בחוסר רצון והולך לביתה של סנדרה בלילה. למרות שהוא כמעט נתפס, בריידי מצליח להתקין את התוכנה הזדונית, אך מרגיש אשם לאחר שבגד באמונה של סנדרה. דילן וחבריו צופים בסנדרה מתפשטת דרך מצלמת הרשת ובריידי עוזב את החדר. לפתע, החבורה מזדעזעת כשהיא מגלה שראשה של סנדרה מלא בנחשים ומתגלה שהיא גורגונה. סנדרה מגלה את מעשי החבורה ומזנקת מחדרה אל ביתם של בריידי ודילן. סנדרה תוקפת את הילדים והורגת את קורט, מארק ובונר. דילן בורח ובריידי מנסה לדבר עם סנדרה, מתנצל בפניה שהוא הפר את הפרטיות שלה. סנדרה לא מקבלת את התנצלותו של בריידי והופכת אותו לפסל מאבן, לאחר מכן היא תוקפת את דילן. לאחר שסיימה את שינוי הצורה שלה, סנדרה מתקרבת למצלמה, שתקועה בידו עשויית האבן של דילן והסרט מסתיים.

### אל הגיהנום ובחזרה

* נכתב ובוים על ידי ונסה וג'וזף וינטר.

בערב הסילבסטר בשנת 1999, שני חברים צלמים בשם נייט וטרוי הושכרו לתעד קובן של מכשפות. משימתם היא לתעד טקס שבו המכשפות מעלות באוב שד בשם אוקאבון ונעזרים באישה בשם קירסטן, שהסכימה שאוקאבון ישכון בגופה. למרות שהשניים הסכימו לתעד את הטקס, נייט סקפטי ומשער שכל הדבר הוא מתיחה. הטקס מתחיל והמכשפות מסבירות לצלמים שבעודן קוראות לאוקאבון, הוא יופיע רק בליל חצות בתחילת המילניום, הזמן בו המסדרון מהגיהנום לכדור הארץ מתקצר. הטקס מתחיל ופורקס, שד שהגיע ללא הזמנה ומנסה לחבל באופן קבוע בטקסים של הקובן, מופיע במקום. הקובן מנסה לגרש את פרקוס מהטקס, אך פורקס תופס את נייט וטרוי וגורר אותם לגיהנום ביחד איתו.

המצלמה מצלמת את פורקס בורח מהמקום ואת נייט וטרוי מבינים שהם הגיעו לגיהנום. במהלך שיטוטם, השניים פוגשים שדים צמאי דם, מלכודות מוות וחלקי גופות מפוזרים. בתגובה, נייט מחמש את עצמו עם קלשון שהוא מצא על האדמה והשניים ממשיכים בחיפושיהם אחר דרך החוצה. הצמד פוגש רוח של אישה בשם מייבל, שמסבירה לשניים שבגלל היותם בני תמותה, השדים בגיהנום יבואו בקרוב לאכול אותם. מייבל מסכימה לסייע לשניים להיפגש עם אוקאבון (למרות שהיא שונאת אותו) בכדי שהוא יחזיר אותם לכדור הארץ והם בתמורה ירשמו את שמה של מייבל בספר הכשפים של המכשפות. הצמד נזכר שבלילה הזה המסדרון בין הגיהנום לכדור הארץ הוא קצר ומבינים שאם הם לא יגיעו לאוקאבון בזמן, הם ייתקעו בגיהנום לנצח. החבורה ממשיכה במסעה ומגיעים לאוקאבון, שמוקף בשדים שסוגדים לו. טרוי ונייט מביסים את השדים ומציעים למייבל לחזור איתם לכדור הארץ, אך היא נהרגת על ידי שד. מייבל, ששנה קודם לכן נרצחה על ידי המכשפות, מזכירה להם את הבטחתם. השניים נוגעים בגופו של אוקאבון וחוזרים לכדור הארץ, אך מתגלה שנייט כעת שוכן בגופה של קירסטן. הקובן הורג את נייט וטרוי, וטרוי, רגע לפני מותו משתמש בדמו כדי לרשום את שמה של מייבל בספר הכשפים של המכשפות.

הסרט חוזר אל ההמשך של "המציצנים" ובה המצלמה מתמקדת בגופם המאובן של בריידי ודילן והסוללה שבה נגמרת.

במהלך כתוביות הסיום, קולן של המכשפות נשמע ברקע והן מבצעות את הטקס מחדש, אך הפעם קוראות בשמה של מייבל, אירוע הרומז שהיא בקרוב תחזור לכדור הארץ.

שחקנים
------

### ריטוש

* ורונה בלו - **דירדרה**.
* דישל דריקסון - **כריס קרבונרה**.
* טייבי דיסקין - **RC**.
* ג'קסון קלי - **קיילב**.
* ג'ס לה'טורט - **רייצ'ל**.
* קלי מיסל - **ג'סי**.
* מליסה מאקדו - **ג'סי דיוקס**.
* אמינה נייבס - **צ'ריסה**.
* קיאנוש טפרשי - **אנקור**.

### אקט התאבדותי

* אלי לואנדיס (אנ') - **לילי**.
* איזבל האן - **אנני**.
* בריטני גנדי - **לוסי**.
* לוגאן ריילי - **האנה**.

### המרתף של אוזי

* סטיבן אוג (אנ') - **מנחה התכנית**.
* אמיליה האן - **דונה**.
* סוניה אדי - **דברה**.
* ג'רי בויד - **מרקוס**.
* צ'ארלס לוטי ג'וניור - **ברנדון**.
* סטפני ריי - **אוזי**.
* לורן פווארס (אנ') - **עוזרת בתוכנית**.

### המציצנים

* לוק מולן - **דילן**.
* אמילי סוויט - **סנדרה**.
* טיילר לופטון - **קורט**.
* דאנקן אנדרסון - **בונר**.
* אית'ן פוג - **בריידי**.
* קרי קווה - **מארק**.
* ג'נה בוסיר - **אמא**.
* ואליס ברטון - **אמה**.
* האנה קאט ג'ונס - **קאסידי**.
* דני ג'ולס - **שליח**.

### עד הגיהנום ובחזרה

* ג'וזף וינטר - **טרוי**.
* ארקאלוס קריסאנטו - **נייט**.
* מלאני סטון - **מייבל**.
* ג'יימס סי. מוריס - **פורקס**.
* קים אבונוורה - **ג'יין**.
* אהב אבונוורה - **בעל**.
* ויקי היידן - **ויקי המכשפה**.
* פרלה לאקאיו - **המכשפה אלכס**.
* אריאל לי - **וורמייד**.
* טורי פנסה - **קירסטן**.
* דסטין ואטס - **אוקאבון**.
* סו-ג'יין וויט - **ראש הקובן**.

הפקה
----

בספטמבר 2021, המפיק ג'וש גולדבלום הצהיר שסרט המשך ייתאפשר רק במידה והסרט "V/H/S/94" יהפוך לפופולרי בקרב צופים. זמן קצר לאחר הפצתו ב-Shudder, הסרט V/H/S/94 שבר את שיאי הצפייה בשירות הזרמת המדיה של החברה, הדבר דרבן את היוצרים ליצור סרט המשך כבר בשנה שלאחר מכן.

שמו הראשוני של הסרט היה אמור להיות "V/H/S/85". המידע נחשף בפוסט ברשת החברתית אותו כתב השחקן פרדי רודריגז (אנ') באפריל 2022, אך הוא נמחק מיד לאחר פרסומו. בדומה לסרטים הקודמים בסדרה, הסרט היה אמור להיות מופץ על ידי Shudder. בהמשך, שמו האמיתי של הסרט נחשף על ידי Bloody Disgusting (אנ'), שעבדו על הפקת הסרט יחד עם Studio71 (אנ'), Radio Silence Productions (אנ') ו-Cinepocalypse Productions. סופר שעלילת הסרט מתרחשת בתקופת "הזוהר של טכנולוגיית ה-VHS". פליינג לוטוס, ג'והאנה רוברטס (אנ'), ונסה וג'וזף וינטר, מגי לוין וג'יימס הריס עבדו כמפיקים. לבסוף, הסרט "V/H/S/85" שוחרר כחלק השישי בסדרה בשנת 2023.

גולדבלום סיפר בראיון שהטיוטות הראשונות שהוצגו לבכירים ברשת Shudder כללו סרט המתרחש בתקופת חג המולד בשם "V/H/Xmas" וכן סרט נוסף שעלילתו מתרחשת בימי הביניים, אך הבכירים ב-Shudder סירבו והעדיפו את הטיוטה לסרט V/H/S/99.

הפצה
----

הסרט הוקרן לראשונה בפסטיבל הסרטים הבין-לאומי בטורונטו ב-16 בספטמבר 2022 ולאחר מכן בפסטיבל הסרטים Fantastic Fest ב-25 בספטמבר 2022. הסרט הוקרן בנוסף גם בפסטיבל Sitges Film Festival בברצלונה ב-12 באוקטובר 2022 ובספטיבל Brooklyn Horror Film Festival ב-14 באוקטובר 2022.

הסרט הופץ דרך שירות הזרמת המדיה של Shudder ב-20 באוקטובר 2022.

ביקורות
-------

האתר Rotten Tomatoes העניק לסרט ציון של 76% טריות על סמך 54 ביקורות.

האתר Metacritic העניק לסרט ציון של 58/100 על סמך 12 ביקורות.

קישורים חיצוניים
----------------

* "V/H/S/99", במסד הנתונים הקולנועיים IMDb (באנגלית)
* "V/H/S/99", באתר Rotten Tomatoes (באנגלית)
* "V/H/S/99", באתר Metacritic (באנגלית)
* "V/H/S/99", במסד הנתונים הקולנועיים KinoPoisk (ברוסית)

 "V/H/S/99", במסד הנתונים הקולנועיים IMDb (באנגלית)

הערות שוליים
------------

1. 1 2  Brad Miska, ‘V/H/S/99’ – Shudder Presses Play on Fifth Entry in the Bloody Disgusting-Produced Anthology Franchise from Studio71!, Bloody Disgusting!, ‏2022-07-28 (באנגלית אמריקאית)
2. 1 2  V/H/S/99 Breaks Shudder Streaming Record, Horror (באנגלית)
3. ↑  Dan Tabor, Fantastic Fest 2021: Catching Up with the Class of V/H/S/94, cinapse.co, ‏September 27, 2021
4. ↑  New V/H/S Film Reportedly Being Filmed for Shudder, Horror (באנגלית)
5. ↑  Kevin Swanstrom, V/H/S 4: Sequel Possibly Revealed In Now-Deleted Instagram Post, ScreenRant, ‏2022-04-22 (באנגלית)
6. ↑  Mary Beth McAndrews, 'V/H/S/85': Shudder Reportedly Working On Fifth Installment of Found Footage Franchise, Dread Central, ‏2022-04-21 (באנגלית אמריקאית)
7. ↑  Kelli Marchman McNeely, Called The "Most Wildly Savage" Of The Franchise, 'V/H/S/99' Premieres This October, HorrorFuel.com: Reviews, Ratings and Where to Watch the Best Horror Movies & TV Shows, ‏2022-07-28 (באנגלית אמריקאית)
8. ↑  Valerie Complex, Shudder Presses Play On ‘V/H/S/99’ A New Film In The V/H/S Franchise, Deadline, ‏2022-07-28 (באנגלית אמריקאית)
9. ↑  Brad Miska, ‘V/H/S/85’ – Franchise Rewinds Back to the 1980s!, Bloody Disgusting!, ‏2022-10-08 (באנגלית אמריקאית)
10. ↑  Brad Miska, ‘V/H/S/99’ to World Premiere in TIFF’s Midnight Madness Program Alongside Ti West’s ‘Pearl’!, Bloody Disgusting!, ‏2022-08-04 (באנגלית אמריקאית)
11. ↑  V/H/S/99 - 99 minutes | USA | 2022, 2022.fantasticfest.com
12. ↑  Brooklyn Horror Film Festival 2022, brooklynhorror.eventive.org
13. ↑  V/H/S/99 | Sitges Film Festival, sitgesfilmfestival.com (באנגלית)
14. ↑  V/H/S/99 Scares Up A New Trailer As It Counts Down To The New Millennium, GameSpot (באנגלית אמריקאית)
15. ↑  V/H/S/99 - Rotten Tomatoes, www.rottentomatoes.com, ‏2022-10-20 (באנגלית)
16. ↑  V/H/S/99, www.metacritic.com (באנגלית)